pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เข้มมาตรการความปลอดภัยใน รพ. เพื่อผู้ป่วยและเจ้าหน้าที่ปลอดภัย
วันศุกร์ที่ 15 กุมภาพันธ์ 2562
สธ.เข้มมาตรการความปลอดภัยใน รพ. เพื่อผู้ป่วยและเจ้าหน้าที่ปลอดภัย
กระทรวงสาธารณสุข  กําชับให้โรงพยาบาลทุกแห่งเข้มมาตรการรักษาความปลอดภัยในเขตโรงพยาบาล จัดเวรยาม เช็คสภาพกล้องวงจรปิด ระบบเข้าออกห้องฉุกเฉิน และให้เจ้าหน้าที่ช่วยกันสอดส่องดูแล เพื่อให้ผู้ป่วยและบุคลากรที่ปฏิบัติงานปลอดภัย
กระทรวงสาธารณสุข กําชับให้โรงพยาบาลทุกแห่งเข้มมาตรการรักษาความปลอดภัยในเขตโรงพยาบาล จัดเวรยาม เช็คสภาพกล้องวงจรปิด ระบบเข้าออกห้องฉุกเฉิน และให้เจ้าหน้าที่ช่วยกันสอดส่องดูแล เพื่อให้ผู้ป่วยและบุคลากรที่ปฏิบัติงานปลอดภัย
วันนี้ (15 กุมภาพันธ์ 2562) นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ได้ให้สัมภาษณ์ว่า ได้รับรายงานเกิดเหตุทะเลาะวิวาทในเขตพื้นที่บริเวณทางเชื่อมหน้าห้องฉุกเฉิน โรงพยาบาลกบินทร์บุรีจังหวัดปราจีนบุรี สร้างความเสียขวัญให้แก่เจ้าหน้าที่โรงพยาบาล และประชาชนที่กําลังรับบริการ รวมทั้งมีผู้บาดเจ็บจากเหตุการณ์ดังกล่าว เบื้องต้นพบว่าไม่มีอุปกรณ์เครื่องมือทางการแพทย์เสียหายหรือได้รับผลกระทบแต่อย่างใด ซึ่งนายแพทย์สุขุม กาญจนพิมาย ปลัดกระทรวงสาธารณสุข มีความห่วงใยกับเหตุการณ์ที่เกิดขึ้น ได้สั่งการให้โรงพยาบาลเพิ่มมาตรการการรักษาความปลอดภัยให้เข้มงวดมากยิ่งขึ้น
นายแพทย์ไพศาลกล่าวต่อว่า โดยปกติกระทรวงสาธารณสุขได้มีมาตรการ ให้โรงพยาบาลทุกแห่ง จัดเวรยามรักษาความปลอดภัยตลอด 24 ชั่วโมง ตรวจสอบกล้องวงจรปิด (CCTV) ให้อยู่ในสภาพพร้อมใช้งาน และติดตั้งเพิ่มในจุดเสี่ยง เช่น บริเวณโถงทางเดิน ทางเข้า-ออกโรงพยาบาลในหอผู้ป่วยทุกแผนก กําชับให้เจ้าหน้าที่ในสถานพยาบาลทุกคนช่วยสอดส่องดูแลความปลอดภัยของชีวิตและทรัพย์สินของผู้ป่วยและประชาชนที่มาใช้บริการอย่างดีที่สุด ประสานงานเจ้าหน้าที่ตํารวจดูแลรักษาความปลอดภัยเพิ่ม โดยเฉพาะในช่วงที่มีการจัดงานต่างๆของแต่ละพื้นที่ และตรวจสอบระบบการเข้าออกห้องฉุกเฉิน เพื่อคัดกรองผู้ที่จะเข้าออกห้องฉุกเฉินเฉพาะผู้ป่วยเท่านั้น
“สถานพยาบาลเป็นสถานที่สําหรับดูแลผู้ป่วย ฉะนั้นไม่ควรก่อเหตุทะเลาะวิวาทในโรงพยาบาล เพราะผู้ที่ไปรับการรักษาที่โรงพยาบาลนั้นเจ็บป่วยอยู่แล้ว หากมีการทะเลาะวิวาทจะเป็นการสร้างความตื่นตระหนกตกใจ ให้ผู้รับบริการและเจ้าหน้าที่ ขอร้องเลิกใช้พื้นที่ในโรงพยาบาลก่อเหตุวิวาทกัน และขอให้เจ้าหน้าที่ตํารวจเร่งดําเนินการตามกฎหมายโดยเร็ว” นายแพทย์ไพศาล กล่าว
*******************************************15 กุมภาพันธ์ 2562
รัฐบาลไทย-ข่าวทำเนียบรัฐบาล-นายกรัฐมนตรีลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2561
วันเสาร์ที่ 28 กรกฎาคม 2561
นายกรัฐมนตรีลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2561
นายกรัฐมนตรีลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา  28 กรกฎาคม 2561
วันนี้ (28 กรกฎาคม 2561) เวลา 09.00 น. พลเอก ประยุทธ์ จันทร์โอชา นายกรัฐมนตรี ลงนามถวายพระพรสมสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2561 ณ ห้องแดง หน่วยราชการในพระองค์ 904 โดยมีนางนราพร จันทร์โอชา ภริยา พร้อมด้วยรองนายกรัฐมนตรีและภริยา เข้าร่วมพิธี ดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์สมเด็จพระเจ้าอยู่หัว นายกรัฐมนตรีถวายแจกันดอกไม้ในนามของนายกรัฐมนตรีและภริยา นายกรัฐมนตรีและคณะรัฐมนตรี และหัวหน้าคณะรักษาความสงบแห่งชาติ ณ โต๊ะด้านหน้าพระฉายาลักษณ์ฯ จากนั้น ภริยานายกรัฐมนตรีถวายแจกันดอกไม้ ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์ฯ ต่อจากนั้น นายกรัฐมนตรีและภริยา ลงนามถวายพระพร นายกรัฐมนตรีและภริยา รองนายกรัฐมนตรีและภริยาถวายความเคารพพระฉายาลักษณ์ฯ เสร็จพิธี
ทั้งนี้ สํานักพระราชวัง เปิดให้ประชาชนร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ตั้งแต่วันที่ 27-29 กรกฎาคม2561 ณ ศาลาสหทัยสมาคม ในพระบรมมหาราชวัง (วันที่ 27-28 กรกฎาคม เปิดให้ลงนามถวายพระพรเวลา 08.00-13.00 น. และวันที่ 29 กรกฎาคม เปิดให้ลงนามถวายพระพร เวลา 08.00-17.00 น.)
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม ประชุมขับเคลื่อนการดำเนินงานตามภารกิจจิตอาสาพระราชทาน
วันพฤหัสบดีที่ 16 มกราคม 2563
กระทรวงยุติธรรม ประชุมขับเคลื่อนการดําเนินงานตามภารกิจจิตอาสาพระราชทาน
กระทรวงยุติธรรม ประชุมขับเคลื่อนการดําเนินงานตามภารกิจจิตอาสาพระราชทาน
ในวันพฤหัสบดีที่ ๑๖ มกราคม ๒๕๖๓ เวลา ๑๓.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายนิมิต ทัพวนานต์ ผู้ตรวจราชการกระทรวงยุติธรรม
เป็นประธานการประชุมคณะทํางานจิตอาสาสํานักงานปลัดกระทรวงยุติธรรม ครั้งที่ ๑/๒๕๖๓
เพื่อรับทราบรายงานผลการดําเนินงานของคณะทํางานจิตอาสาของสํานักงานปลัดกระทรวงยุติธรรม
กิจกรรมจิตอาสาจัดเตรียมและพัฒนาสถานที่ ณ ที่ทําการกระทรวงยุติธรรม “ขุดดิน...ถาก...ถาง”
กิจกรรม GREEN AREA PROJECT ส่งเสริมคุณธรรมด้านจิตสาธารณะ และความมีจิตอาสาให้แก่บุคลากร
และกิจกรรมจิตอาสากระทรวงยุติธรรมและวัดชลประทานรังสฤษดิ์ พระอารามหลวง
พร้อมทั้งพิจารณาแผนขับเคลื่อนจิตอาสาสํานักงานปลัดกระทรวงยุติธรรม ประจําปีงบประมาณ พ.ศ. ๒๕๖๓
ที่กําหนดขอบเขตการดําเนินงานด้านจิตอาสาครอบคลุมภารกิจ ๕ ด้าน ประกอบด้วย
ด้านที่ ๑ จิตอาสาพัฒนา ด้านที่ ๒ จิตอาสาภัยพิบัติ ด้านที่ ๓ จิตอาสาเฉพาะกิจ
ด้านที่ ๔ จิตอาสาให้ความรู้ และด้านที่ ๕ จิตอาสาประชาสัมพันธ์
เพื่อให้การขับเคลื่อนภารกิจจิตอาสาของสํานักงานปลัดกระทรวงยุติธรรมครอบคลุมในทุกมิติ เป็นไปอย่างมีประสิทธิภาพ
อีกทั้งจะเป็นการสร้างเสริมสร้างภาพลักษณ์ที่ดีในภารกิจงานด้านการพัฒนาสังคมของกระทรวงยุติธรรม
ให้เป็นที่ประจักษ์ต่อสาธารณชนต่อไป
รัฐบาลไทย-ข่าวทำเนียบรัฐบาล-ปิยะสกลเสนอพัฒนาสุขภาพยั่งยืนได้ ต้องสร้าง “วัฒนธรรมสุขภาพดี” ในอาเซียน
วันพฤหัสบดีที่ 7 กันยายน 2560
ปิยะสกลเสนอพัฒนาสุขภาพยั่งยืนได้ ต้องสร้าง “วัฒนธรรมสุขภาพดี” ในอาเซียน
ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข นําคณะผู้บริหารกระทรวงสาธารณสุข เข้าร่วมการประชุมรัฐมนตรีสาธารณสุขอาเซียน ครั้งที่ 13 ณ กรุงบันดาร์เสรี เบกาวัน ประเทศบรูไน ดารุสซาลาม
ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข นําคณะผู้บริหารกระทรวงสาธารณสุข เข้าร่วมการประชุมรัฐมนตรีสาธารณสุขอาเซียน ครั้งที่13ณ กรุงบันดาร์เสรี เบกาวัน ประเทศบรูไน ดารุสซาลาม และให้สัมภาษณ์ว่า ได้ร่วมหารือกับรัฐมนตรีสาธารณสุขอาเซียน ในประเด็น “การสร้างวัฒนธรรมเพื่อสร้างเสริมสุขภาพของภูมิภาคอาเซียน (Building a Culture of Health Across ASEAN)” โดยประเทศไทยในฐานะประเทศที่มีรายได้ปานกลางเสนอการพัฒนาระบบสุขภาพจะยั่งยืนได้ อาศัยหลักการสําคัญ4ประการ ได้แก่ มีจ่ายระยะยาว มีพอสําหรับบริการจําเป็นพื้นฐาน มีความยุติธรรมแก่ทุกคน และมีใช้อย่างมีประสิทธิภาพ
ศาสตราจารย์คลินิก เกียรติคุณ นายแพทย์ปิยะสกลกล่าวว่า ได้ร่วมเสนอทางเลือกสุขภาพเพื่อสร้างสิ่งแวดล้อมสุขภาพดีแก่ประชาชน โดยยกตัวอย่างที่ประเทศไทยประสบความสําเร็จในการจัดทําฉลากอาหารที่แสดงข้อมูลสุขภาพ ซึ่งจัดเป็นการให้ความรู้แก่ประชาชนและให้ประชาชนสามารถมีทางเลือกในการบริโภคอาหารที่ดีต่อสุขภาพ ทั้งนี้ในอนาคต อยากเห็นประชาชนไทยมีความรู้ที่จะเลือกสิ่งที่ดีให้แก่ตนเองและในขณะเดียวกันอยากให้ทุกภาคส่วนร่วมกันสร้างสิ่งแวดล้อมที่ดีด้านสุขภาพ ซึ่งรวมถึงสิ่งแวดล้อมเพื่อการมีกิจกรรมทางกาย มีอาหารที่ดีต่อสุขภาพที่เข้าถึงได้ทั่วไปในชุมชน สังคมในภาพรวมคงจะดี น่าอยู่และเป็นสังคมสุขภาวะที่ทุกคนใฝ่ฝันในระยะยาว
นอกจากนี้ ได้ร่วมเสนอแนวทางการขับเคลื่อนสุขภาพอาเซียนในระยะยาว เนื่องจากประชาคมอาเซียนเป็นสังคมที่มีพลังและมีศักยภาพ โดยมีข้อเสนอใน 3 ประเด็นสําคัญได้แก่ 1.การพัฒนาระบบการทํางานที่เน้นโครงสร้างที่กระชับ ลดขั้นตอนการทํางาน 2.การสนับสนุนให้สํานักเลขาธิการอาเซียนมีกําลังคน และงบประมาณที่เพียงพอ 3.ควรมีการกําหนดการประเมินผลการดําเนินงานให้เป็นรูปธรรมและมีการติดตามผลอย่างเป็นระบบ และขอให้มีการศึกษาข้อเสนอการพัฒนาการทํางานแก่การประชุมระดับรัฐมนตรีในครั้งต่อไป โดยประเทศไทยพร้อมที่จะสนับสนุนการดําเนินการอย่างเต็มที่
ในโอกาสนี้รัฐมนตรีสาธารณสุขอาเซียนได้เห็นชอบที่จะขับเคลื่อนการดําเนินงานสําคัญ3ด้านร่วมกัน คือการขับเคลื่อนเรื่องโรคติดเชื้อดื้อยา การขับเคลื่อนเรื่องการเตรียมความพร้อมสําหรับภัยพิบัติ และการขับเคลื่อนเรื่องการยุติภาวะทุพโภชนาการในทุกรูปแบบ โดยให้คํามั่นร่วมกันตามปฏิญญา3ฉบับ ได้แก่ ปฏิญญาผู้นําอาเซียนว่าด้วยเรื่องโรคติดเชื้อดื้อยา ปฏิญญาผู้นําอาเซียนว่าด้วยเรื่องการเตรียมความพร้อมสําหรับภัยพิบัติ และปฏิญญาผู้นําอาเซียนว่าด้วยการยุติภาวะทุพโภชนาการในทุกรูปแบบซึ่งจะเสนอในที่ประชุมสุดยอดอาเซียน ครั้งที่31ในเดือนพฤศจิกายน2560ที่ประเทศฟิลิปปินส์ต่อไป
ทั้งนี้ ในช่วงบ่ายวันที่6กันยายน2560รัฐมนตรีว่าการกระทรวงสาธารณสุขได้มีโอกาสเข้าเฝ้าสมเด็จพระราชาธิบดีฮัจญี ฮัสซานัล โบลเกียห์ มูอิซซัดดีน วัดเดาละห์ พระราชาธิบดีแห่งบรูไนณ พระราชวัง อิสตานา นูรูล อิมาน (Istana Nurul Iman) ร่วมกับรัฐมนตรีประเทศสมาชิกอาเซียนซึ่งสร้างความปลื้มปิติเป็นอันมากโดยพระราชาธิบดีฯ ยังได้ฝากความระลึกถึงมายังพระบาทสมสมเด็จพระเจ้าอยู่หัวฯ นายกรัฐมนตรี และประชาชนชาวไทยด้วย
********************* 7 กันยายน 2560
รัฐบาลไทย-ข่าวทำเนียบรัฐบาล-กรมควบคุมโรค เน้นย้ำประชาชนและสถานประกอบการป้องกันโรคโควิด 19 อย่างต่อเนื่อง หลังมีการเปิดมาตรการผ่อนปรน [กระทรวงสาธารณสุข]
วันพฤหัสบดีที่ 21 พฤษภาคม 2563
กรมควบคุมโรค เน้นย้ําประชาชนและสถานประกอบการป้องกันโรคโควิด 19 อย่างต่อเนื่อง หลังมีการเปิดมาตรการผ่อนปรน [กระทรวงสาธารณสุข]
กรมควบคุมโรค เน้นย้ําประชาชนและสถานประกอบการป้องกันโรคโควิด 19 อย่างต่อเนื่อง หลังมีการเปิดมาตรการผ่อนปรน
กรมควบคุมโรค กระทรวงสาธารณสุข เน้นย้ําประชาชนและสถานประกอบการใช้มาตรการป้องกันโรคโควิด 19 อย่างต่อเนื่อง โดยการรักษาระยะห่างระหว่างบุคคล หากออกนอกบ้านต้องสวมหน้ากากผ้าหรือหน้ากากอนามัยตลอดเวลา และล้างมือบ่อยๆด้วยน้ําและสบู่ หรือเจลแอลกอฮอล์ เพื่อเป็นการป้องกันโรคโควิด 19 ที่เหมาะสม หลังมีการเปิดมาตรการผ่อนปรน
วันนี้ (20 พฤษภาคม 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า จากสถานการณ์ของโรคติดเชื้อไวรัสโคโรนา 2019 (โควิด 19) ที่กําลังแพร่ระบาดไปทั่วโลก ซึ่งในส่วนของประเทศไทย ถึงแม้ว่าจะมีผู้ป่วยลดลงและไม่พบจํานวนผู้เสียชีวิตมาหลายวันติดต่อกันแล้ว และมีการเปิดมาตรการผ่อนปรนระยะหนึ่งแล้ว แต่ประชาชนก็ยังต้องคงมาตรการป้องกันโรคอย่างเข้มข้นต่อไป ทั้งมาตรการเว้นระยะห่างระหว่างบุคคล และให้ประชาชนอยู่บ้านหรือทํางานที่บ้านเพื่อลดการติดเชื้อ หากออกนอกบ้าน ต้องสวมหน้ากากผ้าหรือหน้ากากอนามัยตลอดเวลา และล้างมือบ่อยๆด้วยน้ําและสบู่ หรือเจลแอลกอฮอล์ เพื่อเป็นการป้องกันโรคโควิด 19 ที่เหมาะสม
กรมควบคุมโรค ขอแนะนําสถานประกอบการที่เปิดกิจการตามมาตรการผ่อนปรน เช่น ห้างสรรพสินค้า ร้านอาหาร ฟิตเนส คลินิกเวชกรรม คลินิกทันตกรรม เป็นต้น ปฎิบัติตามคําแนะนําของกระทรวงสาธารณสุข เพื่อลดความเสี่ยงในการแพร่ระบาดของโรคโควิด 19 เช่น จัดให้มีการคัดกรองผู้มารับบริการ ทําความสะอาดสถานที่ รวมทั้งพื้นผิวที่สัมผัสบ่อยๆทั้งก่อนและหลังให้บริการ มีการกําจัดขยะมูลฝอยทุกวัน มีการควบคุม จํานวนผู้ใช้บริการเพื่อไม่ให้แออัดและมีการจัดบัตรคิว รวมถึงจัดจุดบริการล้างมือด้วยน้ําและสบู่ หรือเจลแอลกอฮอล์ ผู้ประกอบการและผู้ใช้บริการสวมหน้ากากผ้าหรือหน้ากากอนามัยตลอดเวลา หากสถานประกอบการมีการจัดที่นั่งสําหรับรับประทานอาหาร ขอให้เว้นระยะห่างระหว่างโต๊ะ ที่นั่ง และทางเดินด้วย
นายแพทย์สุวรรณชัย กล่าวอีกว่า ในช่วงนี้ขอให้ประชาชนยังคงปฎิบัติตามมาตการป้องกันโรคโควิด 19 อย่างเข้มข้นและต่อเนื่องต่อไป เพื่อเป็นการป้องกันและลดการติดเชื้อดังกล่าว โดยเฉพาะในกลุ่มเสี่ยง เช่น กลุ่มผู้มีโรคประจําตัว กลุ่มผู้สูงอายุ ควรหลีกเลี่ยงการออกจากบ้านโดยไม่จําเป็น หลีกเลี่ยงการพบปะหรือชุมนุม ส่วนสถานประกอบการก็ต้องปฎิบัติตามแนวทางของกระทรวงสาธารณสุขอย่างเคร่งครัดเช่นกัน สอบถามเพิ่มเติมได้ที่สายด่วนกรมควบคุมโรค โทร. 1422
*****************
ข้อมูลจาก : ศูนย์ปฏิบัติการภาวะฉุกเฉิน กรมควบคุมโรค
20 พฤษภาคม 2563
รัฐบาลไทย-ข่าวทำเนียบรัฐบาล-รมว.ทส. ร่วมกิจกรรม “จิตอาสาพระราชทาน 904 วปร” พัฒนาสิ่งแวดล้อมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจำปี 2562
วันศุกร์ที่ 26 กรกฎาคม 2562
รมว.ทส. ร่วมกิจกรรม “จิตอาสาพระราชทาน 904 วปร” พัฒนาสิ่งแวดล้อมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปี 2562
รมว.ทส. ร่วมกิจกรรม “จิตอาสาพระราชทาน 904 วปร” พัฒนาสิ่งแวดล้อมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปี 2562
รมว.ทส. ร่วมกิจกรรม “จิตอาสาพระราชทาน 904 วปร” พัฒนาสิ่งแวดล้อมเฉลิมพระเกียรติเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปี 2562
วันที่ 24 กรกฎาคม 2562 เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมพิธีเปิดกิจกรรม “จิตอาสาพระราชทาน 904 วปร.” เฉลิมพระเกียรติ เนื่องในโอกาสวันเฉลิมพรชนมพรรษา พระบาทสมเด็จพระวชิรเกล้าเจ้าอยู่หัว ประจําปี 2562 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดกิจกรรมฯ ซึ่งมีนางนราพร จันทร์โอชา ภริยานายกรัฐมนตรี พร้อมด้วยรองนายกรัฐมนตรี คณะรัฐมนตรีพร้อมคู่สมรส ผู้ว่าราชการกรุงเทพมหานคร คณะผู้บริหารกรุงเทพมหานคร หัวหน้าส่วนราชการ ผู้บัญชาการเหล่าทัพ และผู้บัญชาการตํารวจแห่งชาติ หน่วยงานที่เกี่ยวข้อง ภาคีเครือข่ายภาครัฐ ภาคเอกชน ประชาชนจิตอาสา เข้าร่วมกิจกรรม ณ สวนวชิรเบญจทัศ เขตจตุจักร กรุงเทพมหานคร
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมกับ นายกรัฐมนตรี คณะรัฐมนตรี คณะผู้บริหารกรุงเทพมหานคร หน่วยงานที่เกี่ยวข้องทั้งภาครัฐ ภาคเอกชน และภาคีเครือข่ายที่สนับสนุนต้นหางนกยูงฝรั่ง เพื่อใช้ในกิจกรรมปลูกต้นไม้ครั้งนี้จํานวน 10 องค์กร ร่วมกันปลูกต้นหางนกยูงฝรั่ง จํานวน 1,010 ต้น และเยี่ยมชมทุ่งดอกไม้ อุทยานผีเสื้อและแมลงกรุงเทพมหานคร ภายในสวนวชิรเบญจทัศ รวมทั้ง ชมนิทรรศการ “เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถในรัชกาลที่ 9” ณ อาคารเฉลิมพระเกียรติ 72 พรรษา สวนสมเด็จพระนางเจ้าสิริกิติ์
ทั้งนี้ กิจกรรมดังกล่าวรัฐบาลร่วมกับภาครัฐ ภาคเอกชน และภาคประชาชน รวมทั้งภาคีเครือข่ายจิตอาสาพระราชทาน 904 วปร. ได้น้อมนําพระปฐมบรมราชโองการมาเป็นแนวทางปฏิบัติเพื่อสนองพระราชปณิธานโดยร่วมกันดําเนินกิจกรรมจิตอาสาพัฒนาสิ่งแวดล้อม ปลูกต้นไม้ ณ สวนวชิรเบญจทัศ กรุงเทพมหานคร เพื่อปรับภูมิทัศน์สร้างความสมดุลของทรัพยากรธรรมชาติและสิ่งแวดล้อม เพิ่มพื้นที่สีเขียวในชุมชน ในเมือง รวมทั้งลดปริมาณฝุ่นละอองในอากาศ อีกทั้ง เป็นการช่วยเสริมสร้างจิตสํานึก และความตระหนักถึงความสําคัญในการอนุรักษ์ทรัพยากรธรรมชาติและสิ่งแวดล้อมในถิ่นฐานที่อยู่อาศัยของตนเอง ให้คงอยู่และพัฒนาอย่างยั่งยืนสืบไป
รัฐบาลไทย-ข่าวทำเนียบรัฐบาล-"พล.ต.อ.อดุลย์" เข้ม! กวดขันนายจ้างใช้แรงงานต่างด้าวผิดกฎหมาย
วันจันทร์ที่ 19 กุมภาพันธ์ 2561
"พล.ต.อ.อดุลย์" เข้ม! กวดขันนายจ้างใช้แรงงานต่างด้าวผิดกฎหมาย
รมว.แรงงาน สั่งเข้ม กรณีการใช้แรงงานบังคับในบริษัทโรงน้ําแข็งบางศรีเมือง เร่งกวดขันนายจ้างที่ใช้แรงงานต่างด้าวอย่างผิดกฎหมาย กําชับเจ้าหน้าที่ตรวจสอบอย่างเข้มแข็ง เพื่อความเป็นอยู่และคุณภาพชีวิตที่ดีอย่างยั่งยืนของแรงงาน
รมว.แรงงาน สั่งเข้ม กรณีการใช้แรงงานบังคับในบริษัทโรงน้ําแข็งบางศรีเมือง เร่งกวดขันนายจ้างที่ใช้แรงงานต่างด้าวอย่างผิดกฎหมาย กําชับเจ้าหน้าที่ตรวจสอบอย่างเข้มแข็ง เพื่อความเป็นอยู่และคุณภาพชีวิตที่ดีอย่างยั่งยืนของแรงงาน ป้องกันปัญหาการจ้างงานอย่างไม่เป็นธรรม
วันที่ 19 กุมภาพันธ์ 2561 นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่า วันนี้พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้กระทรวงแรงงานเข้มงวดเกี่ยวกับการใช้แรงงานในลักษณะบังคับ และไม่ถูกต้องตามกฎหมายแรงงาน ทั้งแรงงานไทยและแรงงานต่างด้าว จากกรณีที่กรมสวัสดิการและคุ้มครองแรงงานได้รับการประสานจากมูลนิธิ LPN ว่า มีลูกจ้างหลบหนีมาขอความช่วยเหลือเนื่องจากทํางานแล้วไม่ได้รับค่าจ้าง สภาพการจ้างไม่เป็นธรรม ภายในบริษัทโรงน้ําแข็งบางศรีเมือง 1999 จํากัด ต.บางศรีเมือง อ.เมือง จ.นนทบุรี ประกอบกิจการผลิตน้ําแข็ง มีลูกจ้างทั้งหมด 23 คน ประกอบด้วย สัญชาติไทย 5 คน เป็นชาย 4 หญิง 1 สัญชาติกัมพูชา 11 คน เป็นชายทั้งหมด และสัญชาติลาว 7 คน เป็นชาย 5 คน หญิง 2 คน จากการตรวจสอบสภาพการจ้างการทํางานในเบื้องต้น พบว่า นายจ้างปฏิบัติไม่ถูกต้อง ดังนี้ 1) พระราชกําหนดการบริหารจัดการการทํางานของคนต่างด้าว พ.ศ. 2560 ในเรื่อง นายจ้างจ้างลูกจ้างที่เป็นคนต่างด้าวโดยไม่ได้รับอนุญาต ตามมาตรา 8 มีบทกําหนดโทษตามมาตรา 111 2) พรบ.คนเข้าเมือง 2522 ในเรื่อง นายจ้างจ้างแรงงานต่างด้าว ซึ่งเดินทางเข้ามาอยู่ในราชอาณาจักรโดยไม่ได้รับอนุญาต ตามมาตรา 81 และให้ที่พักพิงแรงงานต่างด้าว 3) ความผิดตาม พรบ.คุ้มครองแรงงาน พ.ศ. 2541 นายจ้างไม่แจ้งแรงงานเด็กที่อายุต่ํากว่า 18 ปี ตามมาตรา 45 (1) นายจ้างจ่ายค่าจ้างต่ํากว่าอัตราค่าจ้างขั้นต่ํา ตามมาตรา 90 และนายจ้างหักค่าจ้าง เนื่องจากนําหนี้อื่นมาหัก ตามมาตรา 76 พรบ.คุ้มครองแรงงาน พ.ศ. 2541
“ในเบื้องต้นกระทรวงแรงงานโดยกรมสวัสดิการและคุ้มครองแรงงานได้ประสานส่งตัวลูกจ้างให้แก่ สภ.บางศรีเมือง รวมถึงประสานเจ้าหน้าที่กระทรวงพัฒนาสังคมและความมั่นคงของมนุษย์ และพนักงานสอบสวน ในการเข้าร่วมคัดแยกผู้ที่ตกเป็นผู้เสียหายจากการค้ามนุษย์ จากจํานวนลูกจ้างทั้งหมด 23 คน พบว่า เข้าข่ายค้ามนุษย์ 8 คน ไม่มีใบอนุญาตทํางาน 1 คน ไม่เข้าข่ายค้ามนุษย์ 9 คน และเป็นผู้สนับสนุนการกระทําผิด เนื่องจากเป็นหัวหน้าคนงาน 2 คน ซึ่งรมว.แรงงาน ได้กําชับเจ้าหน้าที่ตรวจสอบอย่างเข้มแข็ง เพื่อความเป็นอยู่และคุณภาพชีวิตที่ดีอย่างยั่งยืนของแรงงาน และป้องกันปัญหาการจ้างงานอย่างไม่เป็นธรรมต่อไป”นางเพชรรัตน์ฯ กล่าวในท้ายที่สุด
หากพบเบาะแสการใช้แรงงานในลักษณะบังคับหรือการจ้างงานแบบผิดกฎหมายแรงงาน สามารถโทรแจ้งได้ที่ สายด่วนกระทรวงแรงงาน 1506 กด 3 กรมสวัสดิการและคุ้มครองแรงงาน
+++++++++++++++++++++++
รัฐบาลไทย-ข่าวทำเนียบรัฐบาล-รมช.เกษตรฯ มอบรางวัลผลงานวิจัยดีเด่น ประจำปี 2559 ชูประโยชน์งานวิจัยสอดรับนโยบายลดต้นทุนการผลิต เพิ่มรายได้ แก้ปัญหาการส่งออก นำเกษตรกรสู่ความมั่นคง มั่งคั่ง และยั่งยืน
วันจันทร์ที่ 29 พฤษภาคม 2560
รมช.เกษตรฯ มอบรางวัลผลงานวิจัยดีเด่น ประจําปี 2559 ชูประโยชน์งานวิจัยสอดรับนโยบายลดต้นทุนการผลิต เพิ่มรายได้ แก้ปัญหาการส่งออก นําเกษตรกรสู่ความมั่นคง มั่งคั่ง และยั่งยืน
รมช.เกษตรฯ มอบรางวัลผลงานวิจัยดีเด่น ประจําปี 2559 ชูประโยชน์งานวิจัยสอดรับนโยบายลดต้นทุนการผลิต เพิ่มรายได้ แก้ปัญหาการส่งออก พร้อมนําพาเกษตรกรสู่ความมั่นคง มั่งคั่ง และยั่งยืน
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประกาศผลและมอบรางวัลผลงานวิจัยดีเด่นประจําปี 2559 กรมวิชาการเกษตร ณ โรงแรมรามาการ์เด้นส์ ว่า กระทรวงเกษตรและสหกรณ์ โดยกรมวิชาการเกษตร มีบทบาทในการทําการวิจัยและพัฒนาด้านพืช เครื่องจักรกลการเกษตร และกฏหมายในความรับผิดชอบที่ครอบคลุมไปถึงปัจจัยการผลิต การนําเข้าและส่งออกสินค้าเกษตร รวมทั้งการคุ้มครองพันธุ์พืช ซึ่งในปี 2559 กรมวิชาการเกษตรได้สร้างสรรค์ผลงานวิจัยที่ก่อให้เกิดประโยชน์ต่อการพัฒนาด้านการเกษตร โดยมีผลงานวิจัยดีเด่นประจําปี 2559 ที่ได้รับรางวัล จํานวน 13 เรื่อง แบ่งเป็น 6 ประเภท ได้แก่ งานวิจัยพื้นฐาน งานวิจัยประยุกต์ งานวิจัยปรับปรุงพันธุ์ งานพัฒนางานวิจัย งานวิจัยสิ่งประดิษฐ์คิดค้น และงานบริการวิชาการ ซึ่งผลงานวิจัยดังกล่าว สามารถช่วยลดต้นทุนการผลิต ลดการใช้สารเคมี ช่วยเพิ่มมูลค่าสินค้าเกษตร แก้ปัญหาการส่งออก และช่วยให้เกษตรกรมีรายได้ที่ดีขึ้น ซึ่งประโยชน์ที่ได้จากผลงานวิจัยนี้ ถือได้ว่าสอดคล้องกับนโยบายของรัฐมนตรีว่าการกระทรวงเกษตรและสหกรณ์ (พลเอก ฉัตรชัย สาริกัลยะ) ที่กําหนดให้ปี 2560 เป็นปีแห่งการยกระดับมาตรฐานการเกษตรสู่ความยั่งยืน โดยมีเป้าหมายเพื่อยกระดับคุณภาพชีวิตของเกษตรกรให้มีรายได้ที่มั่นคง มั่งคั่ง และยั่งยืน ซึ่งถือเป็นสิ่งสําคัญที่ช่วยขับเคลื่อนนําพาประเทศมุ่งสู่เป้าหมาย "องค์ความรู้และเทคโนโลยีที่ได้รับจากผลงานวิจัย"
นอกจากนี้ กระทรวงเกษตรฯ โดยกรมวิชาการเกษตร ได้คัดเลือกและมอบรางวัลให้แก่เกษตรกรดีเด่นสาขาการใช้วิชาการเกษตรดีที่เหมาะสม หรือ GAP และเกษตรกรดีเด่นสาขาการผลิตพืชอินทรีย์ดีเด่น รวมทั้งมอบรางวัลให้แก่ผู้ประกอบการโรงงานแปรรูปผลผลิตทางการเกษตรดีเด่นสาขาระบบการผลิตตามหลักปฏิบัติที่ดี (GMP) และระบบวิเคราะห์อันตรายและจุดวิกฤตที่ต้องควบคุม (HACCP) ด้วย ซึ่งกรมวิชาการเกษตรมุ่งหวังให้ผลผลิตทางการเกษตรไทยเป็นที่ยอมรับด้านอาหารปลอดภัย และมีคุณภาพเหมาะสมในการบริโภคทั้งภายในและต่างประเทศ โดยการผลิตต้องคํานึงถึงการรักษาสิ่งแวดล้อม และสุขภาพความปลอดภัยของเกษตรกรและผู้บริโภค รวมทั้งเพื่อเป็นการยกระดับคุณภาพมาตรฐานสินค้าเกษตรเพื่อเพิ่มขีดความสามารถในการแข่งขันในตลาดต่างประเทศต่อไป
"การคิดงานวิจัยต้องมีเป้าหมาย โดยเฉพาะในยุคการแข่งขันจะต้องผลิตสินค้าอย่างมีคุณภาพได้มาตรฐาน ซึ่งจะสามารถผลักดันให้เป็น Thailand 4.0 ได้ โดยจะต้องมีการวิจัยพัฒนาเพื่อยกระดับและเพิ่มคุณค่า โดยคิดนวัตกรรมใหม่ ๆ เช่น การแปรรูปผลิตภัณฑ์เพื่อเพิ่มมูลค่า เป็นต้น อย่างไรก็ตาม ได้มุ่งหวังให้นักวิจัยของกรมวิชาการเกษตร คิดผลงานอย่างสร้างสรรค์ ซึ่งจะสามารถช่วยผลักดันให้เป็นประโยชน์สู่การปฏิบัติได้จริงทั้งภาคเกษตรและผู้ประกอบการ" นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th.
www.facebook.com/kasetthai
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม นำทีมเจ้าหน้าที่สำนักงานอุตสาหกรรมจังหวัดภาคกลางและภาคเหนือ พร้อมด้วยเจ้าหน้าที่ส่วนกลาง บริการอาหาร
วันเสาร์ที่ 14 มกราคม 2560
รองปลัดกระทรวงอุตสาหกรรม นําทีมเจ้าหน้าที่สํานักงานอุตสาหกรรมจังหวัดภาคกลางและภาคเหนือ พร้อมด้วยเจ้าหน้าที่ส่วนกลาง บริการอาหาร
13 มค 60 รองปลัดกระทรวงอุตสาหกรรม นําทีมเจ้าหน้าที่สํานักงานอุตสาหกรรมจังหวัดภาคกลางและภาคเหนือ พร้อมด้วยเจ้าหน้าที่ส่วนกลาง บริการอาหาร
วันนี้ (13 ม.ค.2560) นางสาวนิสากร จึงเจริญธรรม รองปลัดกระทรวงอุตสาหกรรม นําทีมเจ้าหน้าที่สํานักงานอุตสาหกรรมจังหวัดภาคกลางและภาคเหนือ พร้อมด้วยเจ้าหน้าที่ส่วนกลาง บริการอาหาร ณ บริเวณเต้นท์รองรับประชาชนที่ร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-Bamboo School
วันจันทร์ที่ 23 กันยายน 2562
Bamboo School
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เยี่ยมชมศูนย์การเรียนรู้ Bamboo School ซึ่งดูแลเด็กยากไร้ในชนบทห่างไกลชาย ของโรงเรียนลาซาล อําเภอสังขละบุรี จังหวัดกาญจนบุรี
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยนายกมล รอดคล้าย ที่ปรึกษา รมช.ศึกษาธิการ นายพะโยม ชิณวงศ์ หัวหน้าคณะทํางาน รมช.ศึกษาธิการ และผู้บริหารกระทรวงศึกษาธิการ เยี่ยมชมศูนย์การเรียนรู้ Bamboo School ซึ่งดูแลเด็กยากไร้ในชนบทห่างไกลชาย ของโรงเรียนลาซาล อําเภอสังขละบุรี จังหวัดกาญจนบุรี
รมช.ศึกษาธิการ กล่าวภายหลังร่วมเคารพธงชาติและกิจกรรมหน้าเสาธงกับเด็กนักเรียน ว่า มีความรู้สึกซาบซึ้งใจ ที่โรงเรียนในเครือของคาทอลิกกว่า 400 แห่ง ได้ร่วมกันสร้างการศึกษาให้กับเด็กในพื้นที่ทั่วประเทศไทย ทั้งในเมืองและในพื้นที่ชนบทห่างไกล เป็นเวลากว่า 49 ปี ตั้งแต่การศึกษาของรัฐบาลยังเข้าไปไม่ถึง โดยส่วนใหญ่จะพัฒนาด้วยงบประมาณของตนเอง หรืองบประมาณที่ได้รับการสนับสนุนมา
ในส่วนของ รมช.ศึกษาธิการ และคณะทํางาน มีความตั้งใจในการลงพื้นที่จริง เพื่อมาให้เห็นสภาพปัญหา ซึ่งก็ได้เห็นว่า ศูนย์การเรียนรู้ Bamboo School ที่เป็นจุดเริ่มต้นของการจัดการศึกษาแก่เด็ก ๆ ผู้ยากไร้ตามแนวชายขอบของประเทศ โดยมูลนิธิลาซาลแห่งประเทศไทย ก่อนที่จะขยายเป็นโรงเรียนลาชาลสังขละบุรีในปัจจุบัน เพื่อเปิดโอกาสให้เด็กทุกคนได้รับโอกาสทางการศึกษาอย่างเท่าเทียมกัน โดยไม่เก็บค่าใช้จ่ายตลอดระยะเวลา 12 ปี ที่ผ่านมา ไม่ว่าเด็กคนนั้นจะเชื้อชาติ ศาสนาใด ก็ตาม
จึงมีความประทับใจเป็นอย่างมาก ทั้งกระบวนการในการปลูกฝังเด็กให้เทิดทูนสถาบันชาติ ศาสนา พระมหากษัตริย์ หล่อหลอมให้มีคุณธรรมจริยธรรม มีระเบียบวินัย และมีความพร้อมด้านต่าง ๆ อย่างครบถ้วน ดังเช่นกิจกรรมหน้าเสาธงในตอนเช้า เป็นภาพที่ไม่เคยเห็นมาก่อน ทั้งการเชิญธงชาติ การกล่าวสวัสดีภาษาต่างประเทศและภาษาอาเซียน การกล่าวคําขวัญโรงเรียน การสวดมนต์ทางศาสนาต่าง ๆ นอกจากนี้ ภายในโรงเรียนยังมีความสะอาด เป็นระเบียบเรียบร้อย และจัดสิ่งแวดล้อมได้อย่างสวยงาม
"ขอฝากให้ผู้มีส่วนเกี่ยวข้อง อาทิ ศึกษาธิการจังหวัดกาญจนบุรี เข้ามาช่วยเหลือเรื่องสุขภาพอนามัย ภาวะอาหาร และโรคติดต่อต่าง ๆ พร้อมประสานกับหน่วยงานที่เกี่ยวข้อง เข้ามาช่วยดูแลทั้งหน่วยงานสาธารณสุขจังหวัดหรืออําเภอ และให้สํานักงานส่งเสริมการศึกษาเอกชน สรุปผลการดําเนินงานของโรงเรียน เพื่อรายงานถึงระดับนโยบายเกี่ยวกับการจัดการเรียนการสอนที่มีประสิทธิภาพ พร้อม ๆ กับให้การช่วยเหลือสนับสนุนการดําเนินงานของโรงเรียนอย่างต่อเนื่อง อาทิ ระบบสาธารณูปโภค ซึ่งขณะนี้โรงเรียนไม่มีไฟฟ้าใช้ ต้องปั่นไฟใช้เอง, การนํารูปแบบของโรงเรียนนี้ไปปรับใช้กับโรงเรียนอื่น, การรับฟังเสียงสะท้อนและเชื่อมโยงกับหน่วยงานระดับพื้นที่ ซึ่งจะมองเห็นปัญหาได้ดีกว่า เพื่อให้การช่วยเหลือได้อย่างรวดเร็วและตรงจุด เป็นต้น
ขอขอบคุณครูทุกคน ซึ่งมีหัวใจของความเสียสละทุ่มเท ในฐานะรัฐมนตรีช่วยว่าการกระทรวงศึกษาธิการ และคณะทํางาน จะพยายามผลักดัน เพื่อให้การทํางานของภาคเอกชนมีประสิทธิภาพ และครูเอกชนมีขวัญกําลังใจมากขึ้น ซึ่งสิ่งที่เป็นผลสําเร็จแล้ว คือ การขยายเพดานค่ารักษาพยาบาลครูเอกชนจากคนละ 1 แสนบาทต่อปี เป็นคนละ 1.5 แสนบาทต่อปี เพื่อบรรเทาความทุกข์ร้อนของครูและบุคลากรโรงเรียนเอกชน มีผลตั้งแต่วันที่ 1 มกราคม 2563 เป็นต้นไป และกระทรวงศึกษาธิการกําลังดําเนินการอีกหลายเรื่อง เพื่อช่วยเหลือการจัดการศึกษาเอกชนให้มีประสิทธิภาพและประสิทธิผลมากยิ่งขึ้น" รมช.ศึกษาธิการ กล่าว
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: สรุป
รัฐบาลไทย-ข่าวทำเนียบรัฐบาล-สหประชาชาติเผยแพร่ผลการหารือระหว่างนายกรัฐมนตรีและประธานสมัชชาสหประชาชาติ สมัยที่ ๗๔
วันเสาร์ที่ 28 กันยายน 2562
สหประชาชาติเผยแพร่ผลการหารือระหว่างนายกรัฐมนตรีและประธานสมัชชาสหประชาชาติ สมัยที่ ๗๔
สหประชาชาติเผยแพร่ผลการหารือระหว่างนายกรัฐมนตรีและประธานสมัชชาสหประชาชาติ สมัยที่ ๗๔
เมื่อวันที่ ๒๕ กันยายน ๒๕๖๒ นาย Tijjani Muhammad-Bande ประธานสมัชชาสหประชาชาติ สมัยที่ ๗๔ ได้พบหารือพลเอกประยุทธ์ จันทร์โอชา นายกรัฐมนตรี โดยประธานสมัชชาสหประชาชาติฯ ได้แสดงความขอบคุณที่ไทยแสดงความยึดมั่นต่อระบบพหุภาคี และบทบาทนําในการเจรจาจัดทําปฏิญญาทางการเมืองว่าด้วยหลักประกันสุขภาพถ้วนหน้าจนสําเร็จ ทั้งสองฝ่ายยังได้หารือในประเด็นหลักที่เห็นพ้องร่วมกันในการประชุมสมัชชาสหประชาชาติ สมัยสามัญครั้งที่ ๗๔ รวมถึงการดําเนินการด้านความเป็นหุ้นส่วนเพื่อบรรลุด้วยเป้าหมายการพัฒนาที่ยั่งยืน การดําเนินการด้านการรับมือกับการเปลี่ยนแปลงสภาพภูมิอากาศ นอกจากนี้ ประธานสมัชชาสหประชาชาติฯ ยังกล่าวยกย่องไทยในการแบ่งปันประสบการณ์กับนานาประเทศในการนําหลักปรัชญาของเศรษฐกิจพอเพียงไปประยุกต์ใช้เพื่อบรรลุเป้าหมายการพัฒนาที่ยั่งยืน รวมทั้งการที่ไทยทําหน้าที่เป็นประธานอาเซียนอย่างดีเยี่ยม
(ที่มา: ข่าวสารนิเทศของสหประชาชาติ)